NACRT ODLUKE

Na temelju članka 15. Zakona o turističkoj pristojbi („Narodne novine“ broj 52/19., 32/20. i 42/20.), članka 1. stavak 2. Pravilnika o najnižem i najvišem iznosu turističke pristojbe („Narodne novine“ broj 71/19.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.- pročišćeni tekst, 2/18., 3/18. - pročišćeni tekst, 4/20., 25/20., 3/21. i 4/21. - pročišćeni tekst) Županijska skupština Koprivničko-križevačke županije na sjednici održanoj \_\_\_\_\_\_\_\_\_2022. donijela je

**ODLUKU**

**o visini turističke pristojbe za 2024. godinu**

**na području Koprivničko-križevačke županije**

1. UVODNA ODREDBA

Članak 1.

Odlukom o visini turističke pristojbe za 2024. godinu na području Koprivničko-križevačke županije (dalje u tekstu: Odluka) utvrđuje se iznos turističke pristojbe po osobi i noćenju u ugostiteljskom objektu i u objektima iz skupine kampovi, visina godišnjeg paušalnog iznosa turističke pristojbe koji plaćaju osobe koje pružaju usluge smještaja u domaćinstvu i na obiteljskom poljoprivrednom gospodarstvu kao i visina godišnjeg paušalnog iznosa turističke pristojbe koji plaća vlasnik, kuće, apartmana ili stana za odmor za sebe i članove uže obitelji za 2024. godinu na području Koprivničko-križevačke županije.

1. IZNOSI TURISTIČKE PRISTOJBE NA PODRUČJIMA JEDINICA LOKALNE SAMOUPRAVE RAZVRSTANE U RAZVOJNE SKUPINE OD V-VIII NA PODRUČJU KOPRIVNIČKO-KRIŽEVAČKE ŽUPANIJE

Članak 2.

Sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (Narodne novine“ broj 132/17.) jedinice lokalne samouprave razvrstane u razvojne skupine prema indeksu razvijenosti od V-VIII na području Koprivničko-križevačke županije su:

|  |  |  |  |
| --- | --- | --- | --- |
| Kalinovac | 101,041% | zadnja četvrtina iznadprosječno rangiranih | V. |
| Đurđevac  | 102,002% | zadnja četvrtina iznadprosječno rangiranih | V. |
| Križevci | 102,822% | treća četvrtina iznadprosječno rangiranih  | VI. |
| Koprivnica | 108,851% | prva četvrtina iznadprosječno rangiranih | VIII. |

*Izvor: MRRFEU (NN 132/2017)*

Članak 3.

Na području jedinica lokalne samouprave utvrđenih člankom 2. ove Odluke visina turističke pristojbe određuju se u sljedećim iznosima.

Turistička pristojba za osobe koje koriste uslugu noćenja u smještajnom objektu u kojem se obavlja ugostiteljska djelatnost iznosi 10,00 kuna u razdoblju od 01.04. do 30.09., a u ostalom razdoblju godine iznosi 7,00 kuna po osobi, dnevno.

Turistička pristojba za osobe koje koriste uslugu noćenja u objektu iz skupine Kampovi (kampovi i kamp odmorišta) iznosi 8,00 kuna u razdoblju od 01.04. do 30.09., a u ostalom razdoblju godine iznosi 5,00 kuna po osobi, dnevno.

Paušalna godišnja Turistička pristojba za osobe koje pružaju ugostiteljske usluge u domaćinstvu iznosi 350,00 kuna po krevetu, godišnje.

Paušalna godišnja Turistička pristojba za osobe koje pružaju ugostiteljske usluge na obiteljskom poljoprivrednom gospodarstvu iznosi 200,00 kuna po krevetu godišnje.

Paušalna godišnja Turistička pristojba za osobe koje pružaju usluge smještaja u domaćinstvu u kampu i u objektu vrste kamp odmorišta, odnosno kamp odmorišta-robinzonski smještaj iznosi 500,00 kuna za svaku smještajnu jedinicu, godišnje.

Paušalna godišnja Turistička pristojba za osobe koje pružaju usluge smještaja na obiteljskom poljoprivrednom gospodarstvu u kampu i u objektu vrste kamp odmorište, odnosno kamp odmorišta-robinzonski smještaj iznosi 250,00 kuna za svaku smještajnu jedinicu, godišnje.

Paušalna godišnja turistička pristojba koju plaća vlasnik kuće, apartmana ili stana za odmor za sebe i članove uže obitelji iznosi kako slijedi: prvi član 60,00 kuna, drugi član 60,00 kuna, svaki slijedeći član uže obitelji 25,00 kuna, godišnje za sve članove uže obitelji.

1. IZNOSI TURISTIČKIH PRISTOJBI NA POTPOMOGNUTIM PODRUČJIMA KOPRIVNIČKO-KRIŽEVAČKE ŽUPANIJE

Članak 4.

Sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (Narodne novine“ broj 132/17.) jedinice lokalne samouprave razvrstane u razvojne skupine prema indeksu razvijenosti od I-IV su:

|  |  |
| --- | --- |
| **OPĆINA** | **INDEKS RAZVIJENOSTI I SKUPINE** |
| **INDEKS RAZVIJENOSTI** | **RAZVOJNE SKUPINE** |
| Novo Virje | 93,727% | treća četvrtina ispodprosječno rangiranih | II. |
| Sokolovac  | 93,950% | treća četvrtina ispodprosječno rangiranih | II. |
| Sveti Petar Orehovec | 94,283% | treća četvrtina ispodprosječno rangiranih | II. |
| Ferdinandovac | 94,300% | treća četvrtina ispodprosječno rangiranih | II. |
| Kloštar Podravski | 94,378% | treća četvrtina ispodprosječno rangiranih | II. |
| Gornja Rijeka | 94,517% | treća četvrtina ispodprosječno rangiranih | II. |
| Legrad | 95,362% | treća četvrtina ispodprosječno rangiranih | II. |
| Gola | 95,445% | treća četvrtina ispodprosječno rangiranih | II. |
| Rasinja | 95,837% | druga četvrtina ispodprosječno rangiranih | III. |
| Sveti Ivan Žabno | 95,864% | druga četvrtina ispodprosječno rangiranih | III. |
| Hlebine | 95,966% | druga četvrtina ispodprosječno rangiranih | III. |
| Kalnik | 96,317% | druga četvrtina ispodprosječno rangiranih | III. |
| Podravske Sesvete | 96,977% | druga četvrtina ispodprosječno rangiranih | III. |
| Koprivnički Bregi  | 97,333% | druga četvrtina ispodprosječno rangiranih | III. |
| Virje | 97,493% | druga četvrtina ispodprosječno rangiranih | III. |
| Peteranec | 97,793% | druga četvrtina ispodprosječno rangiranih | III. |
| Drnje | 98,002% | prva četvrtina ispodprosječno rangiranih | IV. |
| Đelekovec | 98,071% | prva četvrtina ispodprosječno rangiranih | IV. |
| Molve | 98,251% | prva četvrtina ispodprosječno rangiranih | IV. |
| Novigrad Podravski | 98,346% | prva četvrtina ispodprosječno rangiranih | IV. |
| Koprivnički Ivanec | 98,881% | prva četvrtina ispodprosječno rangiranih | IV. |

*Izvor: MRRFEU (NN 132/2017)*

Članak 5.

 Područja općina pobrojanih u članku 4. ove Odluke smatraju se potpomognutim područjima te se za područje tih općina određuje umanjena turistička pristojba kako slijedi.

Turistička pristojba za osobe koje koriste uslugu noćenja u smještajnom objektu u kojem se obavlja ugostiteljska djelatnost iznosi 7,00 kuna u razdoblju od 01.04. do 30.09., a u ostalom razdoblju godine iznosi 4,90 kuna po osobi, dnevno.

Turistička pristojba za osobe koje koriste uslugu noćenja u objektu iz skupine Kampovi (kampovi i kamp odmorišta) iznosi 5,60 kuna u razdoblju od 01.04. do 30.09., a u ostalom razdoblju godine iznosi 3,50 kuna po osobi, dnevno.

Paušalna godišnja Turistička pristojba za osobe koje pružaju ugostiteljske usluge u domaćinstvu iznosi 245,00 kuna po krevetu, godišnje.

Paušalna godišnja Turistička pristojba za osobe koje pružaju ugostiteljske usluge na obiteljskom poljoprivrednom gospodarstvu iznosi 140,00 kuna po krevetu godišnje.

Paušalna godišnja Turistička pristojba za osobe koje pružaju usluge smještaja u domaćinstvu u kampu i u objektu vrste kamp odmorišta, odnosno kamp odmorišta-robinzonski smještaj iznosi 350,00 kuna za svaku smještajnu jedinicu, godišnje.

Paušalna godišnja Turistička pristojba za osobe koje pružaju usluge smještaja na obiteljskom poljoprivrednom gospodarstvu u kampu i u objektu vrste kamp odmorište, odnosno kamp odmorišta-robinzonski smještaj iznosi 175,00 kuna za svaku smještajnu jedinicu, godišnje.

Paušalna godišnja turistička pristojba koju plaća vlasnik kuće, apartmana ili stana za odmor za sebe i članove uže obitelji iznosi kako slijedi: prvi član 42,00 kune, drugi član 42,00 kune, svaki slijedeći član uže obitelji 17,50 kuna, godišnje za sve članove uže obitelji.

1. ZAVRŠNE ODREDBE

Članka 6.

 Ova Odluka objavit će se na mrežnim stranicama Koprivničko-križevačke županije do 31. siječnja 2023. godine.

 Ova Odluka dostavit će se ministarstvu nadležnom za turizam, Hrvatskoj turističkoj zajednici, Turističkoj zajednici Koprivničko-križevačke županije kao i lokalnim turističkim zajednicama s područja Županije, a u svrhu objave na njihovim mrežnim stranicama.

Članak 7.

 Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2024. godine.

 ŽUPANIJSKA SKUPŠTINA

 KOPRIVNIČKO-KRIŽEVAČKE ŽUPANIJE

KLASA: 334-01/22-01/6

URBROJ: 2137-04/19-22-7

Koprivnica, \_\_\_\_\_\_ 2022.

 PREDSJEDNIK:

 Damir Felak, dipl.ing.